ZÁSADY ODMEŇOVANIA POSLANCOV
OBECNÉHO ZASTUPITEĽSTVA v Dukovciach
 
Čl. 1
Rozsah  platnosti
 
1. Účelom týchto zásad je určiť pravidlá odmeňovania poslancov obecného zastupiteľstva v Dukovciach (ďalej len „poslanec“) pri zohľadnení úloh a časovej náročnosti výkonu tejto funkcie.

2. Zásady odmeňovania poslancov Obecného zastupiteľstva v Dukovciach upravujú poskytovanie odmien:

a) zástupcovi starostu,
b) poslancom obecného zastupiteľstva,
c) poslancom – predsedom a členom stálych komisií obecného zastupiteľstva,
d) neposlancom – členom stálych komisií.
 
Čl. 2
Poslanecká odmena
 
1. Zástupcovi starostu patrí mesačná odmena vo výške 10 €. Odmena sa zaokrúhľuje na celé euro nahor. Predpokladom poskytovania odmeny zástupcu starostu je vykonávanie určeného okruhu pracovných činností. Rozsah pracovných činností, ktoré zástupca starostu vykonáva, určí starosta obce písomným poverením.

2. Poslancovi patrí za výkon funkcie poslanca poslanecká odmena vo výške 5,00 Eur za každú účasť na zasadnutí obecného zastupiteľstva.

3. Poslancovi – predsedovi komisie patrí za účasť na zasadnutí komisie odmena vo výške  5,00 Eur.

4. Poslancovi – členovi komisie patrí za účasť na zasadnutí komisie odmena vo výške 2,50 Eur.

5. Neposlancovi – členovi komisie patrí za účasť na zasadnutí komisie odmena vo výške 2,50 Eur.

6. Poslancom obecného zastupiteľstva s prihliadnutím na kvalitu výkonu ich funkcie a aktivitu pri príprave materiálov na rokovanie obecného zastupiteľstva, príprave VZN a vnútorných noriem obce a za aktívnu činnosť pri príprave kultúrnych, športových a spoločenských akcií obce alebo v prípade splnenia mimoriadnej úlohy môže byť poskytnutá mimoriadna odmena. Podkladom k jej priznaniu sú okrem iného zvukové a písomné materiály zo zasadnutí obecného zastupiteľstva a prezenčné listiny z akcií usporiadaných obcou. Návrh na túto odmenu predkladá starosta obce alebo niektorí z poslancov. O poskytnutí tejto odmeny a jej výške rozhoduje obecné zastupiteľstvo prijatím uznesenia.
7. Vyplatenie odmien za výkon jednotlivých funkcií sa nevylučuje.

Čl. 3
Výplata odmien
 
1. Odmena bude vyplatená:

a) polročne podľa Článku 2 bod 1 až bod 6,
b) ročne podľa Článku 2 bod 7.

2. Odmeny sa vyplácajú bezhotovostne na účet poslanca alebo v hotovosti v pokladni obecného úradu.

3. Podkladom pre výplatu odmeny podľa Článku 2 bod 2 až bod 6 sú:

a) prezenčné listiny obecného zastupiteľstva,
b) prezenčné listiny komisií obecného zastupiteľstva overené predsedom komisie.
 
Čl. 4
Záverečné ustanovenia
 
1. Zásady odmeňovania poslancov Obecného zastupiteľstva v Dukovciach ako aj ich zmeny a doplnky schvaľuje obecné zastupiteľstvo.

2. Zásady odmeňovania poslancov Obecného zastupiteľstva v Dukovciach boli schválené Uznesením Obecného zastupiteľstva v Dukovciach č. 5/2011 dňa 30.6.2011.

3. Zásady nadobúdajú účinnosť dňom ich schválenia obecným zastupiteľstvom.

V Dukovciach, dňa 30.6.2011

  Jozef Bodnár
                                                                                     starosta obce

Obecné zastupiteľstvo v  Dukovciach (ďalej len obecné zastupiteľstvo) na základe § 25 ods. 1 písm. c) zák. SNR č. 369/1990 Zb. o obecnom zriadení v znení neskorších zmien a doplnkov  sa uznieslo na tomto:
     D O D A T O K   č. 1    
K  ZÁSADÁM   ODMEŇOVANIA POSLANCOV OBECNÉHO ZASTUPITEĽSTVA

Týmto dodatkom sa Zásady odmeňovania poslancov Obecného zastupiteľstva v Dukovciach a členov komisií obecného zastupiteľstva schválené uznesením č. 5/2011 dňa 30. júna 2011 menia nasledovne:
Čl. 1
Predmet úpravy
1.	Dopĺňa sa Čl. 2 bodom 8:
Odmena nepatrí poslancom, ktorí písomne vyhlásili, že svoj mandát budú vykonávať bez odmeny.
Termín: od 1.6.2011  
Čl. 2
Záverečné ustanovenia
1.	Tento dodatok č. 1 k Zásadám odmeňovania poslancov Obecného zastupiteľstva v Dukovciach bol schválený uznesením Obecného zastupiteľstva v  č. 5/2011 dňa 30. júna 2011. 
2.	Tento dodatok nadobúda účinnosť dňom  schválenia OcZ a vzťahuje sa na zúčtovanie odmien poslancov obecného zastupiteľstva a členov komisií za zasadnutia uskutočnené od 01.01.2011.

V Dukovciach 30.06.2011

								Jozef  B o d n á r 
								   starosta obce